CELEX: 32005D0240
Language: lt
Date: 1110499200000
Title: 2005/240/: 2005 m. kovo 11 d. Komisijos sprendimas, leidžiantis naudoti tam tikrus kiaulių skerdenų klasifikavimo būdus Lenkijoje (pranešta dokumentu Nr. C(2005) 552)

19.3.2005   
            
            
               LT
            
            
               Europos Sąjungos oficialusis leidinys
            
            
               L 74/62
            
         
      KOMISIJOS SPRENDIMAS
   
   2005 m. kovo 11 d.
   leidžiantis naudoti tam tikrus kiaulių skerdenų klasifikavimo būdus Lenkijoje
   (pranešta dokumentu Nr. C(2005) 552)
   (tik tekstas lenkų kalba yra autentiškas)
   (2005/240/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Reglamento (EEB) Nr. 3220/84 2 straipsnio 3 dalyje yra numatyta, kad kiaulių skerdenų klasifikavimą reikia nustatyti kiaulių skerdenos vienos ar kelių anatominių dalių fiziniu išmatavimu paremtais statistiškai pagrįstais klasifikavimo būdais apskaičiuojant raumeningumą. Leidimas taikyti tam tikrus klasifikavimo būdus priklauso nuo to, ar vertinant laikomasi statistinės paklaidos didžiausio leistino nuokrypio. Ši paklaida yra apibrėžta 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (2), 3 straipsnyje.
            
         
               (2)
            
            
               Lenkijos Vyriausybė paprašė Komisijos leisti naudoti tris kiaulių skerdenų klasifikavimo būdus ir pateikė bandomųjų išpjaustymų, kurie buvo atlikti iki stojimo dienos, rezultatus, pateikdama Reglamento (EEB) Nr. 2967/85 3 straipsnyje numatyto protokolo antrą dalį.
            
         
               (3)
            
            
               Įvertinus šį prašymą paaiškėjo, kad sąlygos, leidžiančios naudoti šiuos klasifikavimo būdus, yra įvykdytos.
            
         
               (4)
            
            
               Reglamento (EEB) Nr. 3220/84 2 straipsnyje yra nustatyta, kad valstybės narės gali numatyti kitokį kiaulių skerdenų pateikimą nei tame pačiame straipsnyje nustatytas standartinis pateikimas, jei komercinė praktika arba techniniai reikalavimai leidžia šį nukrypimą.
            
         
               (5)
            
            
               Lenkijos skerdenų pateikimo tradicijos, taigi, ir komercinė praktika sąlygoja tai, kad skerdenos gali būti pateiktos su vidaus riebalais, inkstais ir (arba) diafragma. Į tai reikėtų atsižvelgti užregistruotą svorį pataisant į standartinio pateikimo svorį.
            
         
               (6)
            
            
               Negalima leisti keisti aparato ar klasifikavimo būdų, išskyrus tuos atvejus, kai Komisija, remdamasi įgyta patirtimi, priima naują sprendimą; dėl tos priežasties dabartinis leidimas gali būti panaikintas.
            
         
               (7)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamentu (EEB) Nr. 3220/84, Lenkijoje leidžiama naudoti šiuos kiaulių skerdenų klasifikavimo būdus:
   
               a)
            
            
               aparatą, vadinamą „Capteur Gras/Maigre – Sydel (CGM)“, ir su juo susijusius vertinimo metodus, apie kuriuos išsamesnė informacija pateikiama priedo 1 dalyje;
            
         
               b)
            
            
               aparatą, vadinamą „Ultra FOM 300“, ir su juo susijusius vertinimo metodus, apie kuriuos išsamesnė informacija pateikiama priedo 2 dalyje;
            
         
               c)
            
            
               aparatą, vadinamą „Fully automatic ultrasonic carcass grading (Autofom)“, ir su juo susijusius vertinimo metodus, apie kuriuos išsamesnė informacija pateikiama priedo 3 dalyje.
            
         Dėl aparato „Ultra FOM 300“, minėto pirmo straipsnio b dalyje, yra nustatyta, kad pabaigus matuoti turi būti įmanoma ant skerdenos patikrinti, kad T1 ir T2 matavimus aparatas tikrai atliko priedo 2 dalies 3 punkte numatytoje vietoje. Atitinkama matavimo vieta turi būti pažymėta tuo pačiu metu, kai atliekama matavimo procedūra.
   2 straipsnis
   Nepaisant Reglamento (EEB) Nr. 3220/84 2 straipsnio 1 dalies nuostatų dėl standartinio pateikimo, vidaus riebalų, inkstų ir diafragmos nebūtina pašalinti iš kiaulių skerdenų prieš jas sveriant arba klasifikuojant. Tam, kad būtų galima nustatyti palyginamąsias kiaulių skerdenų kainas, užregistruotas šiltų skerdenų svoris mažinamas:
   
               a)
            
            
               dėl diafragmos – 0,23 %;
            
         
               b)
            
            
               dėl taukinių ir inkstų:
               
                           —
                        
                        
                           S ir E klasės skerdenų – 1,90 %,
                        
                     
                           —
                        
                        
                           U klasės skerdenų – 2,11 %,
                        
                     
                           —
                        
                        
                           R klasės skerdenų – 2,54 %,
                        
                     
                           —
                        
                        
                           O klasės skerdenų – 3,12 %,
                        
                     
                           —
                        
                        
                           P klasės skerdenų – 3,35 %.
                        
                     
         3 straipsnis
   Aparatų ir vertinimo metodų keisti neleidžiama.
   4 straipsnis
   Šis sprendimas skirtas Lenkijos Respublikai.
   
      Priimta Briuselyje, 2005 m. kovo 11 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 285, 1985 10 25, p. 39. Reglamentas su pakeitimais, padarytais Reglamentu (EB) Nr. 3127/94 (OL L 330, 1994 12 21, p. 43).
   
      PRIEDAS
      KIAULIŲ SKERDENŲ KLASIFIKAVIMO BŪDAI LENKIJOJE
      1 Dalis
      CAPTEUR GRAS/MAIGRE – SYDEL (CGM)
      
                  1.
               
               
                  Kiaulių skerdenos klasifikuojamos aparatu, vadinamu „Capteur gras/maigre – Sydel (CGM)“.
               
            
                  2.
               
               
                  Aparate turi būti labai gero ryškumo 8 mm skersmens Sydel zondas, šviečiantis infraraudonųjų spindulių diodas (Honeywell) ir du šviesos davikliai (Honeywell). Veikimo nuotolis – 0–105 mm.
                  Išmatuotus dydžius į apskaičiuotą raumeningumą paverčia pats CGM aparatas.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                      = 50,11930 – 0,62421X1 + 0,26979X2
                  
                  kur
                  
                              
                                 
                           
                           
                              =
                           
                           
                              apskaičiuotas skerdenos raumeningumo procentas,
                           
                        
                              X1
                              
                           
                           
                              =
                           
                           
                              nugaros lašinių storis (su oda) milimetrais, išmatuotas tarp trečiojo ir ketvirtojo paskutinių šonkaulių 6 cm atstumu nuo skerdenos vidurinės linijos tarp trečiojo ir ketvirtojo paskutiniųjų šonkaulių,
                           
                        
                              X2
                              
                           
                           
                              =
                           
                           
                              raumenų storis milimetrais, išmatuotas tuo pačiu laiku ir toje pačioje vietoje kaip ir X1.
                           
                        Ši formulė taikoma skerdenoms, sveriančioms nuo 60 iki 120 kilogramų.
               
            2 Dalis
      ULTRA-FOM 300
      
                  1.
               
               
                  Kiaulių skerdenos klasifikuojamos, naudojant aparatą, vadinamą „Ultra-FOM 300“.
               
            
                  2.
               
               
                  Aparate turi būti ultragarsinis 3,5 MHz zondas (Krautkrämer MB 4 SE). Ultragarsinį signalą perveda į skaitmeninį darbo režimą, saugo ir apdoroja mikroprocesorius.
                  Matavimo duomenis į apskaičiuotą liesos mėsos kiekį paverčia pats Ultra-FOM aparatas.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                      = 49,88792 – 0,41858T1 – 0,22302T2 + 0,16050M1 + 0,11181M2
                  
                  kur:
                  
                              
                                 
                           
                           
                              =
                           
                           
                              apskaičiuotas skerdenos raumeningumo procentas,
                           
                        
                              T1
                              
                           
                           
                              =
                           
                           
                              nugaros lašinių storis (su oda) milimetrais, išmatuotas 7 cm atstumu nuo skerdenos vidurinės linijos ties paskutiniuoju šonkauliu,
                           
                        
                              T2
                              
                           
                           
                              =
                           
                           
                              nugaros lašinių storis (su oda) milimetrais, išmatuotas 7 cm atstumu nuo skerdenos vidurinės linijos tarp trečiojo ir ketvirtojo paskutiniųjų šonkaulių,
                           
                        
                              M1
                              
                           
                           
                              =
                           
                           
                              raumenų storis milimetrais, išmatuotas tuo pačiu metu ir toje pačioje vietoje kaip ir T1,
                           
                        
                              M2
                              
                           
                           
                              =
                           
                           
                              raumenų storis milimetrais, išmatuotas tuo pačiu metu ir toje pačioje vietoje kaip ir T2.
                           
                        Ši formulė taikoma skerdenoms, sveriančioms nuo 60 iki 120 kilogramų.
               
            3 Dalis
      FULLY AUTOMATIC ULTRASONIC CARCASS GRADING (AUTOFOM)
      
                  1.
               
               
                  Kiaulių skerdenos klasifikuojamos, naudojant aparatą, vadinamą Autofom (Fully automatic ultrasonic carcass grading).
               
            
                  2.
               
               
                  Aparate turi būti šešiolika 16,2 MHz ultragarsinių daviklių (Krautkrämer, SFK 2 NP), o veikimo nuotolis tarp daviklių – 25 mm.
                  Ultragarso duomenis sudaro nugaros lašinių storio ir raumenų storio išmatavimai.
                  Matavimo duomenis į apskaičiuotą raumeningumą paverčia kompiuteris.
               
            
                  3.
               
               
                  Skerdenos raumeningumas apskaičiuojamas remiantis 55 išmatuotomis vietomis pagal šią formulę:
                  
                      = 56,252136* – 0,028473*x1 – 0,027282*x2 – 0,015806*x3 – 0,016142*x4 – 0,022851*x6 – 0,034145*x7 – 0,020363*x8 – 0,041058*x10 – 0,037529*x12 – 0,037360*x13 – 0,033079x14 – 0,040317x16 – 0,031628*x18 – 0,047627*x19 – 0,037751x20 – 0,053476*x22 – 0,025057*x23 – 0,008859x36 – 0,029586*x51 – 0,029084x52 – 0,028232*x53 – 0,037867*x55 – 0,042106*x56 – 0,040204*x57 – 0,027405*x60 – 0,033291*x61 – 0,036111*x62 – 0,040422*x63 – 0,041369*x64 – 0,025033*x70 – 0,027128*x71 – 0,032544*x72 – 0,035766*x73 – 0,033897*x74 – 0,035085*x75 – 0,035188*x76 – 0,036037*x77 – 0,030996*x78 – 0,031859*x79 – 0,031764*x80 – 0,033305*x81 – 0,033473*x82 – 0,034710*x83 – 0,042587*x90 – 0,039693*x91 – 0,033790*x92 + 0,044578x115 + 0,041854*x116 + 0,037605*x117 + 0,034210*x118 + 0,035420*x119 + 0,031481*x120 + 0,020061*x124 + 0,030630*x125 + 0,030004*x126
                  
                  kur:
                  
                              
                                 
                           
                           
                              =
                           
                           
                              apskaičiuotas skerdenos raumeningumo procentas,
                           
                        x1, x2 ... x126 yra Autofom aparato išmatuoti kintamieji.
               
            
                  4.
               
               
                  Matuojamų vietų ir statistinio metodo aprašymus galima rasti pagal Reglamento (EEB) Nr. 2967/85 3 straipsnio 3 dalį Komisijai persiųsto Lenkijos protokolo II dalyje.
                  Ši formulė taikoma skerdenoms, sveriančioms nuo 60 iki 120 kilogramų.